CELEX: 62010TA0063
Language: el
Date: 2012-10-03 00:00:00
Title: Υπόθεση T-63/10: Απόφαση του Γενικού Δικαστηρίου της 3ης Οκτωβρίου 2012 — Jurašinović κατά Συμβουλίου [Πρόσβαση στα έγγραφα — Κανονισμός (ΕΚ) 1049/2001 — Αίτηση προσβάσεως σε ορισμένα έγγραφα ανταλλαγέντα με το Διεθνές Ποινικό Δικαστήριο για την πρώην Γιουγκοσλαβία στο πλαίσιο δίκης — Άρνηση παροχής προσβάσεως — Κίνδυνος να θιγεί η προστασία των διεθνών σχέσεων — Κίνδυνος να θιγεί η προστασία των ενδίκων διαδικασιών και της παροχής νομικών συμβουλών]

17.11.2012   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 355/23
            
         Απόφαση του Γενικού Δικαστηρίου της 3ης Οκτωβρίου 2012 — Jurašinović κατά Συμβουλίου
   (Υπόθεση T-63/10) (1)
   
   (Πρόσβαση στα έγγραφα - Κανονισμός (ΕΚ) 1049/2001 - Αίτηση προσβάσεως σε ορισμένα έγγραφα ανταλλαγέντα με το Διεθνές Ποινικό Δικαστήριο για την πρώην Γιουγκοσλαβία στο πλαίσιο δίκης - Άρνηση παροχής προσβάσεως - Κίνδυνος να θιγεί η προστασία των διεθνών σχέσεων - Κίνδυνος να θιγεί η προστασία των ενδίκων διαδικασιών και της παροχής νομικών συμβουλών)
   2012/C 355/49
   Γλώσσα διαδικασίας: η γαλλική
   
      Διάδικοι
   
   
      Προσφεύγων: Ivan Jurašinović (Angers, Γαλλία) (εκπρόσωπος: N. Amara-Lebret, δικηγόρος)
   
      Καθού: Συμβούλιο της Ευρωπαϊκής Ένωσης (εκπρόσωποι: αρχικώς C. Fekete και K. Zieleśkiewicz, στη συνέχεια C. Fekete και J. Herrmann)
   
      Αντικείμενο
   
   Κυρίως, αίτημα ακυρώσεως της αποφάσεως του Συμβουλίου της 7ης Δεκεμβρίου 2009, με την οποία το Συμβούλιο αρνείται να παράσχει στον προσφεύγοντα πρόσβαση στις αποφάσεις που αφορούν τη διαβίβαση στο Διεθνές Ποινικό Δικαστήριο για την πρώην Γιουγκοσλαβία εγγράφων των οποίων ζητήθηκε η κοινοποίηση στο πλαίσιο της δίκης κατά του Ante Gotovina και στο σύνολο της σχετικής αλληλογραφίας μεταξύ των οργάνων της Ευρωπαϊκής Ένωσης και του δικαστηρίου αυτού, περιλαμβανομένων των ενδεχομένων παραρτημάτων, μεταξύ των οποίων οι αρχικές αιτήσεις διαβιβάσεως εγγράφων που καταρτίσθηκαν τόσο από το δικαστήριο αυτό όσο και από τους δικηγόρους του A. Gotovina.
   
      Διατακτικό
   
   Το Γενικό Δικαστήριο αποφασίζει:
   
               1)
            
            
               Ακυρώνει την απόφαση του Συμβουλίου της Ευρωπαϊκής Ένωσης της 7ης Δεκεμβρίου 2009, με την οποία το Συμβούλιο αρνείται να παράσχει στον Ivan Jurašinović πρόσβαση στις αποφάσεις που αφορούν τη διαβίβαση στο Διεθνές Ποινικό Δικαστήριο για την πρώην Γιουγκοσλαβία εγγράφων των οποίων ζητήθηκε η κοινοποίηση στο πλαίσιο της δίκης κατά του Ante Gotovina και στο σύνολο της σχετικής αλληλογραφίας μεταξύ των θεσμικών οργάνων της Ευρωπαϊκής Ένωσης και του δικαστηρίου αυτού, περιλαμβανομένων των ενδεχομένων παραρτημάτων, μεταξύ των οποίων οι αρχικές αιτήσεις διαβιβάσεως εγγράφων που καταρτίσθηκαν τόσο από το δικαστήριο αυτό όσο και από τους συνηγόρους του A. Gotovina, στο μέτρο που με την απόφαση αυτή δεν επιτρέπεται η πρόσβαση στην αλληλογραφία μεταξύ του Συμβουλίου και του εν λόγω δικαστηρίου, καθώς και στα έγγραφα πλην των εκθέσεων που καταρτίσθηκαν από την αποστολή επιτηρήσεως της Ευρωπαϊκής Κοινότητας, τα οποία έχουν επισυναφθεί στην αλληλογραφία αυτή.
            
         
               2)
            
            
               Απορρίπτει την προσφυγή κατά τα λοιπά.
            
         
               3)
            
            
               Έκαστος διάδικος φέρει τα δικαστικά έξοδά του.
            
         
      (1)  EE C 113 της 1.5.2010.